الإدعاء
- بوست منتشر بشكل كبير بيقول إن تم تنظيم "وقفة إحتجاجية بمصر أمام السفارة الإسبانية بسبب تدخل سارجيو راموس على محمد صلاح"، وناشر صورة للوقفة.
– الكلام ده غير صحيح على الإطلاق. مفيش وقفة تمت✅✅.
– الصورة مش متاح لها أصل، لكنا قديمة من شهر ديسمبر 2017 من جامعة الفيوم، خلال مظاهرة احتجاجية على قرار ترامب باعتبار القدس عاصمة لإسرائيل✅✅.
– اعتمدنا في تحديد مكان وتوقيت الصورة، على صور تانية للمظاهرة انتشرت في الصحف، بيظهر فيها شخص لابس تيشرت مخطط، هو هو نفس الشخص اللي ظاهر في صورة البوست (قدام يمين)، وكمان المبنى واللوحة الإعلانية الفاضية اللي في الصورتين بتقول إنهم التقطوا من مكان واحد.
– كمان لو أخدنا بالنا فالناس الموجودين في الصورة لابسين شتوي. هو في حد في مصر لسه بيلبس شتوي لحد النهارده؟!!😊